**Kritéria pre prijímanie detí do materskej školy**

**Legislatívne vymedzenie kritérií prijímania detí do školy**

Na predprimárne vzdelávanie v materských školách sa prijímajú deti podľa § 59a zákona č. 245/2008 Z. z. a podľa § 3 vyhlášky Ministerstva školstva Slovenskej republiky č. 306/2008 Z. z. o materskej škole v znení vyhlášky Ministerstva školstva Slovenskej republiky č. 308/2009 Z. z. (ďalej len „vyhláška MŠ SR č. 306/2008 Z. z.“).

Pri prijímaní detí do materskej školy sa dodržiavajú zásady:

* rovnakého zaobchádzania,
* zákazu akýchkoľvek foriem diskriminácie a obzvlášť segregácie [§ 3 písm. c) a d) zákona č. 245/2008 Z. z.].

**Podmienky prijímania detí do materskej školy:**

**Na predprimárne vzdelávanie sa prednostne prijíma:**

* dieťa pre ktoré je plnenie predprimárneho vzdelávania povinné, t. j. dieťa, ktoré dosiahne vek 5 rokov do 31. augusta príslušného kalendárneho roka
* dieťa, ktoré dovŕšilo 6 rokov, ale nedosiahlo školskú spôsobilosť, t. j. dieťa, ktoré pokračuje v plnení povinného predprimárneho vzdelávania,
* dieťa, ktoré je z rozhodnutia súdu umiestnené vo výchovných zariadeniach
* deti, ktoré majú právo na prijatie na predprimárne vzdelávanie, t. j. deti ktoré dovŕšia 4 roky do 31. augusta príslušného kalendárneho roka

**Na predprimárne vzdelávanie je možné prijať:**

* dieťa so špeciálnymi výchovno-vzdelávacími potrebami, ak sú vytvorené vhodné materiálne, personálne i kapacitné podmienky,
* dieťa od dvoch rokov, ak sú vytvorené vhodné materiálne, personálne i kapacitné podmienky.

Na predprimárne vzdelávanie sa prijíma dieťa od troch rokov veku. Výnimočne možno prijať dieťa od dovŕšenia dvoch rokov veku.